Участва в Балканските войни в 1912 – 1913 година като офицер от евзонски батальон на Осма пехотна дивизия на Епирския фронст. Ранен е в битката при Бизани. След войните излиза в остаква от войската и се присъединява към силите на Автономната република Северен Епир, като командва северноепирските части в района на Лесковик – Колония. От 1917 година воюва на Македонския фронт срещу българските части по време на Първата световна война. Отличава се в битката при Яребична през май 1918 година, където е ранен и на бойното поле е произведен в подполковник. В Гръцко-турската война (1919 – 1922) Ципурас служи като заместник-командир, а по-късно командир на 53 пехотен полк в Независимата дивизия. Отличава по време на дългото отстъпление на дивизията към морето и Лесбос след битката при Думлупънар. След войните Ципурас продължава службата си в армията като полкови и дивизионен командир.